**Játékszabályzat és Adatvédelmi tájékoztató**

Az *„****Utazz, válts és nyerj!*** nyereményjáték szervezője az IBUSZ Kft. (1118 Budapest, Dayka Gábor u. 3. Adószám: 10871403-2-43, amely teljes körűen felelős a játék lebonyolításáért. A játék célja, hogy népszerűsítse a szervező által nyújtott utazási szolgáltatásokat és a pénzváltási tevékenységet.

1. **A nyereményjáték időtartama**

A nyereményjáték 2025. május 1. 10:00 órától 2025. augusztus 31. 24:00 óráig tart.

A legyűjtött jelentkezési adatok közül a játék végén kerül sor a nyeremény kisorsolására.

A sorsolás időpontja: 2025. szeptember 5. 14:00 óra

1. **A nyereményjáték menete**

2025. május 1-jén 10:00 órakor egy regisztrációs űrlap kerül ki az IBUSZ Kft. honlapjára (ibusz.hu/valutavaltas). A Résztvevőknek a regisztrációs űrlap kitöltésére a kért adatok megadásával a nyereményjáték végéig, azaz 2025. augusztus 31. 24:00-ig van lehetőségük az IBUSZ Kft. weboldalán keresztül.

Egy IBUSZ utazási szerződés megrendelésszám csak egyszer vesz részt a sorsoláson a valutaváltási bizonylatok számától függetlenül!

2025. szeptember 5-ig a megadott adatok valódiságát ellenőrizzük és annak tényét, hogy a játékban regisztrált utazási szerződés felmondásra került-e, majd a Résztvevők között kisorsoljuk a 3. pontban megjelölt nyereményeket.

1. **Nyeremények**

A nyereményjátékon az alábbi nyeremények kerülnek kisorsolásra:

* 1 db IBUSZ által szervezett 2 főre szóló repülős, görög tengerparti nyaralás 2026. június 1-30. vagy 2026. szeptember 1-30 közötti indulással, 3\* vagy 4\*-os szállodában, félpanziós ellátással. **(**Utazás foglalása a szabad helyek függvényében történik, legalább 2 héttel az indulás előtt.)
* 1 db 100.000.- Ft-os IBUSZ ajándék utalvány, mely az IBUSZ által szervezett és meghirdetett külföldi utazásokra váltható be a kiállítástól számított 1 évig;
* 1 db 50.000.- Ft-os IBUSZ ajándékutalvány, mely az IBUSZ által szervezett és meghirdetett külföldi utazásokra váltható be a kiállítástól számított 1 évig;
* 2 db 10.000.- Ft értékű IBUSZ ajándékcsomag (hasznos ajándékok nyaraláshoz, strandoláshoz)

1. **Résztvevők**

A Játék elérhető az IBUSZ Kft. weboldalán, a Facebook és az Instagram oldalán. Bármely Résztvevő jogosult a részvételre, aki az alábbi feltételeknek eleget tesz:

* + rendelkezik 2025. május 1. és 2025. augusztus 31. közötti indulásra vonatkozó, az IBUSZ Kft. által szervezett külföldi - mediterrán, körutazás vagy városlátogatás – utazás foglalásával (Résztvevő a megrendelő) és
  + rendelkezik olyan valutaváltási pénztárbizonylattal, amelyet valamely IBUSZ pénzváltó iroda állított ki a nyereményjáték időtartama alatt és
  + a [www.ibusz.hu/valutavaltas](http://www.ibusz.hu/valutavaltas) linken a vezeték-, keresztnév, telefonszám, e-mail cím, valamint az utazás foglalásáról a megrendelésszám és a valutaváltás bizonylaton szereplő sorszám azonosító megadásával jelentkezik a sorsolásra.

A sorsoláson történő részvétel felétele, hogy az utazáson a Résztvevő részt vett, azaz a játékba regisztrált utazási szerződés nem került felmondásra.

A játékban való részvételhez szükséges a jelen játékszabályzatban rögzítettek megismerése és annak elfogadása. Nyereményjátékban nem vehetnek részt az IBUSZ Kft., valamint további, a nyereményjáték-szervezésében vagy lebonyolításában közreműködő cégek, az említettek munkatársai és azok közeli hozzátartozói (Ptk. 8:1.§ (1) bekezdés 1. pont).

1. **Nyertes sorsolása**

A sorsolásra a jelzett dátumon és időpontban kerül sor a random.org website-on generált véletlenszerű szám segítségével. A sorsolást a vezérigazgató által kijelölt három tagú bizottság ellenőrzi, melyről jegyzőkönyv kerül felvételre.

1. **Nyertes értesítése**

A nyertest az általuk megadott e-mail címen, vagy telefonszámon értesítjük a sorsolást követő 3 napon belül.

1. **Adófizetés és egyéb költségek**

A nyerteseket a nyereményekkel kapcsolatosan nem terheli személyi jövedelemadó fizetési kötelezettség, azonban a nyeremény átvételével összefüggésben esetlegesen felmerülő egyéb költségek és kiadások (pl. nyeremény átadásának helyszínére történő utazási költség stb.) őket terhelik.

1. **Nyeremények átvétele**

Az átvétel személyesen történik, a szervező és a nyertes között egy előre egyeztetett IBUSZ irodában.

A nyertes köteles a Szervezővel együttműködni abban, hogy a nyeremény átadása a fentiekben írt határidőn belül megtörténjen.

1. **Adatkezelés**

A Szervező nem felelős a valótlanul, hiányosan, hibásan megadott elérhetőségi adatokból eredő következményekért. Amennyiben a Játékban résztvevő az általa megadott elérhetőségen nem elérhető, az a Játékból történő automatikus kizárással jár.

Résztvevő a Játékban való jelentkezésével elismeri és hozzájárulását adja ahhoz, hogy adatai megfelelnek a valóságnak. Amennyiben csalás gyanúja merül fel egy résztvevő adataival kapcsolatban, úgy az a Játékból való kizárást eredményezi. Résztvevő elfogadja és hozzájárul, hogy a játékban való részvétel csak valóságnak megfelelő névvel és egy e-mail címmel lehetséges. Amennyiben egy névhez több e-mail cím párosul, úgy az a Játékból való kizárással jár.

A Játék során az adatszolgáltatás önkéntes. A résztvevő külön hozzájárulását adja ahhoz, hogy személyes adatai a Szervező adatbázisába kerüljenek és azokat a Szervező – esetleges írásbeli törlési nyilatkozata kézhezvételéig – minden további ellenszolgáltatás és engedélyezés nélkül a Játék lebonyolítása céljából kezeljék.

A Szervező garantálja, hogy a személyes, valamint különleges adatokat a jogszabályi előírásoknak megfelelően kezelik.

Az adatkezelést és az adatfeldolgozást a Szervező végzi.

A résztvevő jelentkezésével tudomásul veszi, hogy a jelen Szabályzatban foglalt feltételeket a Szervező, egyidejű értesítés mellett bármikor egyoldalúan módosíthatja, illetve a játékot bármikor különösebb indoklás nélkül megszüntetheti. Kiváltképp akkor, ha Szervező/Közreműködőben csalás, vagy visszaélés gyanúja merül fel.

Budapest, 2025. április 29.

IBUSZ Kft.